- Hindi News
- National
- परिषद बैठक में हंगामे का असर, सगीर से छिन सकता है नेता प्रतिपक्ष का ओहदा
परिषद बैठक में हंगामे का असर, सगीर से छिन सकता है नेता प्रतिपक्ष का ओहदा
नगर निगम में नेता प्रतिपक्ष मो. सगीर से ओहदा छीना जा सकता है। परिषद अध्यक्ष सुरजीत सिंह चौहान अगली बैठक में विधानसभा की तर्ज पर वरिष्ठता के क्रम में पार्षदों की बैठक व्यवस्था करने की तैयारी कर रहे हैं। नगरपालिक निगम अधिनियम में नेता प्रतिपक्ष का प्रावधान नहीं है। ऐसे में उन्हें भी सामान्य कुर्सी पर बैठने की व्यवस्था की जाएगी।
परिषद की पिछली बैठक में सगीर ने चौहान पर गुमठियों से वसूली का आरोप लगाया था। इस पर मचे हंगामे के बाद सगीर की सदस्यता समाप्त करने का प्रस्ताव परिषद में पारित हुआ था। एक- दो दिन में यह प्रस्ताव संभागायुक्त को भेज दिया जाएगा। परिषद अध्यक्ष चौहान ने कहा कि वे अगली बैठक में विधानसभा की तर्ज पर पार्षदों के लिए आचरण नियम भी लागू करेंगे। बैठक व्यवस्था एक्ट के हिसाब से तय की जाएगी।
tgl_Latn sot_Latn hin_Deva hin_Deva hin_Deva hin_Deva